Zápisnica

zo zasadnutia Komisie školstva, kultúry a športu Miestneho zastupiteľstva mestskej časti Bratislava - Ružinov
konaného dňa 28. 5. 2014

Prítomní: Ing. Pavol Šmilňák, Ing. Martin Klementis,  PaedDr. Mária Barancová, 
                    p. Katarína Ševčíková
Neprítomní: Mgr. Viktória Jančošeková – ospravedlnila sa 

PROGRAM:

1. Návrh na 2. zmenu rozpočtu MČ Bratislava – Ružinov na rok 2014.
                                                                       predkladateľ: Ing. Dušan Pekár
                                                                                             starosta

2. Záverečný účet – výročná správa o hospodárení MČ Bratislava - Ružinov za rok 2013.
                                                                                predkladateľ: Ing. Dušan Pekár
                                                                                                     starosta

3.  Návrh na určenie počtu volebných obvodov a počtu poslancov v MČ Bratislava – Ružinov 
     pre voľby  do orgánov samosprávy obcí v roku 2014.
                                                                                predkladateľ: Ing. Dušan Pekár
                                                                                                starosta

4. Program hospodárskeho a sociálneho rozvoja mestskej časti  Bratislava – Ružinov
    na roky 2014 – 2020.          
                                                                                  predkladateľ: Ing. Dušan Pekár
                                                                                                 starosta

5. Informácia –Možnosti rozšírenia kapacít MŠ využitím kontajnerových modulov.
                                                                                     predkladateľ: Ing. Jaroslav Adamát
                                                                                                    vedúci referátu údržby škôl

6. Rozbor činnosti a hospodárenia Knižnice Ružinov za rok 2013.
                                                                                  predkladateľ: PhDr. Darina Horáková
                                                                                                riaditeľka Knižnice Ružinov

7. Návrh na odvolanie konateľa spoločnosti TVR a RE, s. r. o.
                                                                           predkladateľ: Ing. Dušan Pekár
                                                                                                 starosta

8. Návrh na vymenovanie zástupcov mestskej časti za členov dozornej rady spoločnosti 
    CULTUS Ružinov, a.s.

9. Rozbor činnosti a hospodárenia organizácie Ružinovský športový klub za rok 2013.
                                                                         predkladateľ: Katarína Felcánová
                                                                                               poverená riaditeľka RŠK
                                                            
10. Návrh na schválenie dôvodu hodného osobitného zreteľa týkajúceho sa nájmu nebytových 

- 2 -
   
   priestorov v objekte Zimný štadión V. Dzurillu, Ružinovská 4, Bratislava
                                                                          predkladateľ: Katarína Felcánová
                                                                                                poverená riaditeľka RŠK

11. Návrh na schválenie VZN MČ Bratislava – Ružinov č..../2014 zo dňa 24. júna 2014, 
      ktorým sa vyhlasuje záväzná časť Územného plánu zóny Trnávka, Krajná - Bočná
                                                                                  predkladateľ: Ing. Dušan Pekár
                                                                                                 starosta

12. Rôzne 

K bodu 1

      Materiál komisii predložila prednostka MÚ, Mgr. Zuzana Maturkaničová. Informovala, že návrh 2. zmeny rozpočtu je vypracovaný na základe známych skutočností a predvídateľných príjmov a výdavkov, v súlade so zákonom o rozpočtových pravidlách. V príjmovej i výdavkovej časti sa člení na bežný , kapitálový a finančné operácie. Úpravy rozpočtových položiek sú navrhované na základe snahy  operatívne riešiť aktuálne potreby. 
    Prednostka vyjadrila spokojnosť s príjmovou časťou rozpočtu. Informovala, že vo výdavkovej časti  nastala v niektorých položkách  úprava v bežných  výdavkoch. Pozornosť venovala vytvoreniu položky pre platbu  BVS za odvod povrchových vôd vo výške 400 000 €. Ďalej informovala o úprave v kapitálových výdavkoch, kde sa okrem iného navýšila položka revitalizácia parku A. Hlinku a v položke  vzdelávanie boli výdavky navýšené   o rekonštrukciu sociálnych zariadení v detských jasliach na Palkovičovej ulici a o položku budovanie kontajnerovej škôlky.      
       
       Komisia školstva, kultúry a športu  po prerokovaní  predložený materiál „Návrh na 2. zmenu rozpočtu MČ Bratislava – Ružinov na rok 2014 “

  1)  odporúča                                                
     schváliť v MZ MČ Bratislava – Ružinov 

    Hlasovanie:   Prítomní:  4
          	                             Za:  3                     
                             Zdržal sa : 1
K bodu 2

       Mgr. Maturkaničová, prednostka informovala, že materiál je súhrnným dokumentom o výsledkoch hospodárenia mestskej časti, rozpočtových a príspevkových organizácií zriadených mestskou časťou a obchodných spoločností založených mestskou časťou.
      MČ dosiahla rozpočtový prebytok. Podarilo sa to vďaka opatrnej rozpočtovej politike, vďaka výberu dane z príjmov FO a výberu dane z nehnuteľností. Ušetrené finančné prostriedky budú presunuté do rezervného fondu.

       Komisia školstva, kultúry a športu  po prerokovaní  predložený materiál „Záverečný účet – výročná správa o hospodárení MČ Bratislava - Ružinov za rok 2013 “

- 3 -

  1)  odporúča                                                
     schváliť v MZ MČ Bratislava – Ružinov 

    Hlasovanie:   Prítomní:  4
          	                             Za:  4                    

K bodu 3

      Starosta MČ Bratislava – Ružinov, Ing. Dušan Pekár, informoval komisiu o potrebe, aby MZ  v súlade s platnou legislatívou určilo počet volebných obvodov a počet poslancov. MZ určuje počet poslancov podľa počtu obyvateľov. Na základe uvedeného sa na mestskú časť Bratislava – Ružinov vzťahuje 15-25 poslancov. Materiál rozpracováva 2 alternatívy. V oboch ponecháva 9 volebných obvodov. Prvá alternatíva je úspornejšia – 15 poslancov, druhá alternatíva zobrazuje aktuálny stav-25 poslancov. Starosta odporúča prikloniť sa k prvej alternatíve. PaedDr . Barancová sa vyjadrila, že vzhľadom na množstvo a  náročnosť práce nie je dôvod na zníženie počtu poslancov. Pani Ševčíková porovnávala počty našich poslancov s počtami v iných mestských častiach. Členovia komisie sa dohodli, že predmetný návrh prerokujú v poslaneckých kluboch.

       Komisia školstva, kultúry a športu  po prerokovaní  predložený materiál „Návrh na určenie počtu volebných obvodov a počtu poslancov v MČ Bratislava – Ružinov      pre voľby  do orgánov samosprávy obcí v roku 2014. “

1)  berie na vedomie 
    Hlasovanie:   Prítomní:  4
          	                             Za:  4

K bodu 4

     Pani Petrisková komisiu poinformovala o PHSR na roky 2014-2020. Dokument určuje hlavné smery rozvoja mestskej časti, jej víziu, rozvojové priority, strategické oblasti a ciele....Pripravoval sa v mesiacoch január – máj 2014. Každý odbor miestneho úradu prispel čiastkovým materiálom, v ktorom si určil smer napredovanie jednotlivých oblastí. Pani Petrisková konštatovala, že zo strany verejnosti nebol záujem o pripomienkovanie dokumentu.
     PhDr. Krippelová stručne komisiu oboznámila s oblasťou školstva.
     Pani Barancová upozornila na nedostatky v terminológii v oblasti školstva a nekompletnosť prehľadu stredných škôl v územnej pôsobnosti mestskej časti.
     Ing. Šmilňák sa informoval na program podpory športu v Ružinove zameraný hlavne pre neziskové organizácie – kluby,  ktoré vo veľkom poskytujú priestor a rozvíjajú ružinovské deti.

Komisia školstva, kultúry a športu  po prerokovaní  predložený materiál    „Program hospodárskeho a sociálneho rozvoja mestskej časti  Bratislava – Ružinov na roky 2014 – 2020“  a po zapracovaní  vyššie uvedených pripomienok
    
  1)  odporúča                                                
     schváliť v MZ MČ Bratislava – Ružinov 

- 4 -

    Hlasovanie:   Prítomní:  4
          	                             Za:  4
                     
K bodu 5

     Ing. Adamát oboznámil komisiu s výhodami a možnosťami vybudovania kontajnerových škôlok. Dôležitou podmienkou výstavby je rozloha pozemku a možnosť pripojenia na inžinierske siete. V  areáloch MŠ, kde bola  vytypovaná prístavba kontajnerov by sa porušili hygienické normy stanovené legislatívou. Dospelo sa k záveru postaviť modulárnu MŠ na samostatnom pozemku. Takýto pozemok je v správe mestskej časti, no okrem preskúmania možností pripojenia na inžinierske siete je nutná úprava celej plochy pre potreby MŠ, pripojenie kanalizácie, rozvodov, plynu, vybudovanie prístupovej cesty.... Celkové náklady je možné predložiť až po odbornom zhodnotení a nacenení jednotlivých úprav. 
     Pre MČ by to bolo momentálne obtiažne riešenie. Zatiaľ sa situácia bude riešiť zvyšovaním kapacity MŠ ich nadstavbou, získavaním priestorov ukončením prenájmu...

K bodu 6

     Materiál predniesla zástupkyňa riaditeľky Knižnice Ružinov, pani Györgyová. Zaoberala sa odbornou kultúrnou činnosťou.
     Poukázala na nevyhovujúce  estetické vybavenie knižníc oproti  kníhkupectvám.
     Knižnica zaznamenala navýšením rozpočtu na nákup kníh zvýšenie počtu periodík, zvýšenie počtu exemplárov aj titulov. Pani Györgyová hovorila o výhodne dosiahnutých zľavách od dodávateľov pri nákupe knižného fondu. Spomenula zabezpečovanie rôznych čitateľských  akcií a služieb vykonaných Knižnicou Ružinov,  nárast počtu podujatí knižnice oproti plánovaným, novinkou je vstup do vlastného čitateľského konta cez internet. Bol vypracovaný dodatok ku knižničnému poriadku – elektronické služby pre verejnosť, zakúpili sa čítačky, fotoaparát, pracovníci obdržali poukážky na regeneráciu .Knižnica získala finančné prostriedky formou dotácie z Ministerstva kultúry na nákup kníh vo výške 2.500,- € hospodárenie sa bude rozoberať na finančnej komisii. Organizácia vykázala vyrovnaný výsledok hospodárenia za rok 2013. Hospodárením sa budú bližšie zaoberať na finančnej komisii. 

Komisia školstva, kultúry a športu  po prerokovaní  predložený materiál „Rozbor činnosti a hospodárenia Knižnice Ružinov za rok 2013“ 

 1)  odporúča                                                
     schváliť v MZ MČ Bratislava – Ružinov 

    Hlasovanie:   Prítomní:  4
          	                             Za:  4

K bodu 7

      Starosta MČ Bratislava – Ružinov, Ing. Dušan Pekár členov komisie upozornil na skutočnosť, že konateľa spoločnosti na návrh starostu volí a odvoláva MZ a  podal návrh na odvolanie konateľa obchodnej spoločnosti TVR a RE, s. r. o. – Ing. Lýdiu Adamovičovú.  
- 5 -

Svoj zámer zdôvodnil výsledkami kontroly, kde boli konštatované viaceré porušenia všeobecných právnych predpisov a iné formálne nedostatky a pochybenia.

Komisia školstva, kultúry a športu  po prerokovaní  predložený materiál „Návrh na odvolanie konateľa spoločnosti TVR a RE, s. r. o.“ 

  1)  odporúča                                                
     schváliť v MZ MČ Bratislava – Ružinov 

    Hlasovanie:   Prítomní:  4
          	                             Za:  2
                              Zdržal sa: 2

K bodu 8

     Starosta prítomných informoval, že trom z piatich členov dozornej rady spoločnosti CULTUS Ružinov, a.s., ktorí sú zapísaní v obchodnom registri, zanikla v marci 2014 funkcia. Podľa stanov spoločnosti má dozorná rada 5 členov. Na základe uvedeného je potrebné vymenovať na jej doplnenie 3 členov. Ide o znovuzvolenie pôvodných členov, teda nenastane žiadna zmena.

     Komisia školstva, kultúry a športu  po prerokovaní  predložený materiál „Návrh na vymenovanie zástupcov mestskej časti za členov dozornej rady spoločnosti CULTUS Ružinov, a.s. “

  1)  berie na vedomie                                              
     
    Hlasovanie:   Prítomní:  4
          	                             Za:  4

K bodu 9

     Pani Felcánová, poverená riaditeľka RŠK, komisiu informovala o činnosti RŠK. 
     V roku 2013 bola činnosť RŠK zameraná najmä na spoluprácu s MŠ a ZŠ, spoluprácu so športovými subjektami MČ Bratislava – Ružinov a spoluprácu s inými subjektami pri organizovaní športových a kultúrno-spoločenských podujatí. Zamestnanci vymýšľali i činnosti, ktoré by zaujali a boli dostupné pre všetkých obyvateľov Ružinova. Kolektívy detí MŠ sa zapojili do kurzov „Škôlka plávania“, „Škôlka korčuľovania“ a „Škôlka lyžovania“. Organizovala sa zumba pre deti a miniolympiáda. Pre žiakov ZŠ RŠK organizoval turnaje v rôznych druhoch športu. Prebehla RŠLŽ „Majster Ružinova“ v športoch vybíjaná, volejbal a futbal.
    Pani Felcánová informovala, že RŠK má v správe areály AHRŠ, ANŠ a ZŠt. V. Dzurillu. Tieto sa spolu s prístavbami stali vyhľadávaným miestom   pre občanov.
  RŠK je príspevková organizácia. K 31. 12. 2013 dosiahol kladný výsledok hospodárenia-35,-€

Komisia školstva, kultúry a športu  po prerokovaní  predložený materiál „Rozbor činnosti a hospodárenia organizácie Ružinovský športový klub za rok 2013“ 

- 6 -

 1)  odporúča                                                
     schváliť v MZ MČ Bratislava – Ružinov 

    Hlasovanie:   Prítomní:  4
          	                             Za:  4

K bodu 10

      Pani Felcánová komisiu informovala o skutočnosti, že RŠK má v správe Zimný štadión na Ružinovskej 4 v Bratislave. Časť uvedeného objektu si od roku 2004 prenajíma HK Ružinov, a.s., ktorý požiadal o predĺženie nájomnej zmluvy za pôvodných podmienok na dobu určitú od 1. 11. 2014 do 31. 10. 2015. Mení sa iba rozsah hodín z maximálne 10 hodín denne na maximálne 60 hodín týždenne. 

     Komisia školstva, kultúry a športu  po prerokovaní  predložený materiál „Návrh na schválenie dôvodu hodného osobitného zreteľa týkajúceho sa nájmu nebytových priestorov v objekte Zimný štadión V. Dzurillu, Ružinovská 4, Bratislava“

 1)  odporúča                                                
     schváliť v MZ MČ Bratislava – Ružinov 

    Hlasovanie:   Prítomní:  4
          	                             Za:  4

K bodu 11

     Ing. arch. Papp komisii vysvetlil, že mestská časť v súlade s platnou legislatívou obstaráva a po dohode s hlavným mestom schvaľuje územnoplánovaciu dokumentáciu zón a jej záväzné časti vyhlasuje všeobecne záväzným nariadením.
     Do záväznej časti Územného plánu zóny Trnávka, Krajná – Bočná boli zapracované požiadavky dotknutých orgánov a úpravy dohodnuté na verejných rokovaniach. Ing. Papp komisii predstavil i priestorové vymedzenie riešenia územného plánu. 
     Týmto VZN sa vyhlasuje záväzná časť Územného plánu zóny Trnávka, Krajná – Bočná.

     Komisia školstva, kultúry a športu  po prerokovaní  predložený materiál „Návrh na schválenie VZN MČ Bratislava – Ružinov č..../2014 zo dňa 24. júna 2014, ktorým sa vyhlasuje záväzná časť Územného plánu zóny Trnávka, Krajná - Bočná“

 1)  odporúča                                                
     schváliť v MZ MČ Bratislava – Ružinov 

    Hlasovanie:   Prítomní:  4
          	                             Za:  4

- 7 -

K bodu 12

K predmetnému bodu neboli predložené žiadne materiály.

V Bratislave dňa 2. 6. 2014        

                                                   
                                                                                           Zapísala: Mgr. Janka Lukáčová v. r.   
                                                                                              Overil: Ing. Pavol Šmilňák v. r.